Mumenti mit-tieġ ta' Kevin u Carica Sammut Pisani. Ritratt: mill-filmat / muntaġġ  "Kien wieħed mill-isbaħ mumenti fit-tieġ tagħna hekk kif l-imħabba pura kienet qed tispikka fuq wiċċha mingħajr ma biss tat kas in-nies li kien hemm fil-knisja," – Caricia Pisani Sammut hekk iddeskriviet il-mument li fih ftit ġimgħat ilu, fis-27 ta' Ġunju, iżżewġet lill-maħbub tagħha Kevin fil-knisja tal-Madonna ta' Loreto fi Gwardamangia. Mat-tmiem iċ-ċerimonja il-koppja ngħatat l-ewwel awgurju mill-kelba tagħhom Kiki, li hi tar-razza labrador. Għalkemm issa għaddew ftit ġimgħat, il-memorji ta' din il-ġurnata għadhom friski f'moħħ u f'qalb Caricia li fl-aħħar sigħat qasmet dan il-filmat ħelu fuq il-paġna tagħha ta' Facebook . "Dak il-bews li l-kelba tat lil papà tagħha jdewbuli qalbi," ikkummentat il-mara. Ara l-filmat hawn taħt: Awguri lil din il-koppja għal ħafna snin ta' mħabba u memorji mill-isbaħ. Għada s-Sibt fuq 103: L-annimali għandna nistmawhom daqs in-nies?